  Виталий Пронин Удмуртиын кечат-вамат корт сьӧрын пуке 10 сюрслэсь ятыр адями. Шаерысьтымы колониос 80 процентлы тырмемын. Кӧня ке ар талэсь азьло гинэ пытсэт сьӧры келямъёс кӧня ке сюрс муртлы тросгес вал. Но берло 5 ар ӵоже республикаямы йыртэман учыръёс кулэсмо, соин валче пукисьёс но ичигес луо. Нош Россиысь кыл кутытонъя системаын али ӵапак воштӥськонъёс мыно. Та реформаос чакламын 2020-тӥ арозь. Кытын «шутэтско» кын куртчон вакытазы вуэмъёс?Ортчем арлы йылпумъянъёс лэсьтыса, Кыл кутытонъя службалэн Удмуртиысь управлениезлэн кивалтӥсез Григорий Желудов вераз: пытсэт сьӧры шедемъёс пӧлысь тросэз - 25-55 аресъем адямиос. Соослэн ӵап ужан, семьяен улон дырзы. Нош таӵе кын куртчон вакытазы вуэм воргоронъёс «шутэтско» кечат-вамат корт сьӧрын. Кылем аръёсын ӵошатыса, таӵе муртъёслэн лыдзы 9 процентлы йылӥз. Озьы ик пытсэт сьӧрын 10,5 процентлы тросгес луизы нылпиосты но нылкышноосты эриктэмасьёс. Таӵе йыружъёсты сэрттэ-пертче Следствиея комитет, иське, ӵапак та ужлэн «емышъёсыз» кисьмало берло дыре.Но пукисьёслэн законэн юнматэм дыр ӵоже визьмаськемзы уг поты - тросэз колониысь вазьгес потон сярысь куриськонъёс гожъяло. Миым но 199 мурт ходатайствоен вазиськиз. Вылӥ кивалтӥсьёс кылӥзы огзэ гинэ - 10 номеро колония-поселениысь кыл кутытэм муртэ. Суйпоскесэн кыдёке уд кошкыКыл кутытонъя службаын мытэм реформаен валче колониос кӧня ке пӧртэм луозы. Секыт йыружъёсты быдэстэм муртъёсты интыялозы тюрьмае. Со вакытэ ик колония-поселениосын эскерон-чаклан золгес луоз. Кечат-вамат корт сьӧры нырысьсэ шедисьёс нимаз визьмаськозы. Таӵе йыртэмасьёслэн лыдзы али но трос ӧвӧл, шуэ генерал-майор Желудов. Со дыре ик тросгес луо инспекциосын учётэ пуктэм йыртэмасьёс.Тани кылем ар пумын ноябре Удмуртиын кыл кутытэмъёсты чаклало электрон браслетъёсын. Али 38 сыӵе суйпоскес вуэмын республикаямы. Заочной амалэн визьмаськисьёс пӧлын тросгес жугиськисьёс, лушкаськисьёс, алимент тыронлэсь пегасьёс. Соос одно ик уже интыямын луыны кулэ. Но мултэс эрик но сётэмын ӧвӧл соослы - 8 часын ӝыт кыл кутытэм адями дораз луыны кулэ ни. Таӵе «визьмаськон» кыстӥське 6 толэзьысен 4 арозь. Салам вайисьёсты визьма законОзьы ке но пытсэт улэ шедьыса гинэ, йыртэмасьёс уг буйгало. Кечат-вамат корт сьӧрын - наркоманъёс, ВИЧ-инфекциен, туберкулёзэн висисьёс.Тани усыкмытӥсь суретъёсты гажасьёс - 406 мурт. Валамон, эрике кылем эшъёссы, тодмооссы пыр пытсэт сьӧры но салам вуэ. Шараямын 92 грамм наркотик. Оглом 51 сюрс пол эскеремын колоние вуись салам. Озьы шарае потӥз ог 19 литр аракы, 130 сюрс манет уксё, 530 мобильной телефон. Таӵе салам ваемзы понна 53 адями кыл кутон улэ кыскемын.Пукисьёс пӧлысь 1036 муртлы ВИЧ-инфекция паласькемын. 1090 адями туберкулёзэн висе. Пӧлысьтызы 625-езлэн «кызонзы» мур пыӵамын ни. Озьы котькуд 4-тӥез висись колониысь больницаын берпуметӥ нуналъёссэ века. Пытсэт сьӧрын - университетПукисьёс пӧлысь ог 25 процентэз ужало, коньдон басьтыса. Нуналаз луэ 150 манет уждун поттыны. Колониосын уж тырмыт. Тани оглом 234 миллион манет тыр пӧртэм вузъёс поттэмын. Но сюлмаськытэ мукетыз: толло йыртэмасьёс ужаны уг быгато. Огшоры улонын кулэ луись профессизы но ӧвӧл. Озьы кылем арын 2 сюрс мурт выль удыслы дышетскиз. Со вакытэ ик кыл кутытэм адямиос быгато шор но вылӥ тодон-валан басьтыны. Таиз дышетон дистанционной амалэн радъямын. 35 мурт тазьы дышетске ни, визь-нод басьтэмзылы асьсэос ик коньдон но тыро. Ваньмыз малпамзыя кылдӥз ке, колониысь соос мозмытскозы, психологлэсь, юристлэсь, дизайнерлэсь, экономистлэсь дипломъёссэс басьтыса.Елена Скворцова. Теги: Полиция  